تورکیه-‌ده یئنی نوع کروناویروس‌دان (کووید-19) بو گون داها 53 نفر اؤلوب.
بونو ساغلیق ناظیری فخرالدین قوجا توییتر صحیفه‌سینده پایلاشیب.
ناظیر قئید ائدیب کی، سون 24 ساعاتدا 37 مین 351 شوبهه‌لی کروناویروس تستیندن کئچیب، اونلاردان 1704-نون جاوابی مثبت چیخیب.
تورکیه-‌ده یئنی نوع کروناویروس‌دان ایندیدک 3894 نفر اؤلوب، 141 مین 475 نفر بو اینفکسیونا یولوخوب، 68 مین 889 نفری ایسه معالیجه اولونوب. بو گون 3109 خسته ائوه بوراخیلیب.
فخرالدین قوجا قئید ائدیب کی، "ای سی یو-دا اولان کروناویروس‌لو خسته سایی آزالماغا داوام ائدیر. آنجاق ناظیر یئنه ده خبردارلیق ائدیب: “ماسک، سوسیال فاصله - کروناویروسا قارشی گوجوموز بودور. ریسک ایسه ایزدیهام‌لی و شلوغ یئرلرده‌دیر. فاصله‌نی گؤزلییک"، - دئیه بیلدیریب.
